**ELŐTERJESZTÉS**

**A Gazdasági és Városstratégiai Bizottság 2017. augusztus 21-i rendkívüli ülésére**

**Javaslat a Szombathely, Körmendi u. 32. szám alatti lakóház, udvar, gazdasági épület megnevezésű ingatlanra érkezett vételi ajánlat elbírálására**

Tájékoztatom a Tisztelt Bizottságot, hogy a 213/2017. (VI.12.) GVB. sz. határozat alapján a szombathelyi 9952 hrsz.-ú, Körmendi u. 32. szám alatti lakóház, udvar, gazdasági épület megnevezésű ingatlan licitálás útján történő értékesítésére 2017. június 19-én egyfordulós pályázat került kiírásra 16.300.000,- Ft kikiáltási áron.

Az eljárás ajánlat hiányában eredménytelenül zárult.

2017. július 26-án a Miller Ipari, Kereskedelmi és Szolgáltató Kft. (Cg. 18-09-111241) vételi ajánlatot nyújtott be a 9952 hrsz.-ú ingatlanra 16.300.000,- Ft vételáron.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelete 14. § (4) bekezdés j) pontja alapján nem kell versenyeztetési eljárást lefolytatni, ha a versenyeztetési eljárás eredménytelen maradt és a vételi ajánlat a pályázati kiírás napját követő hat hónapig beérkezik.

A vagyonrendelet 8. § (1) bekezdés b) pontja alapján a forgalomképes ingatlan és ingó vagyon feletti tulajdonosi jogokat 15-35 millió forint egyedi forgalmi értékhatár esetén a gazdasági ügyeket ellátó bizottság gyakorolja.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2017. augusztus 14.**

 **/: Dr. Puskás Tivadar :/**

**Határozati javaslat**

**…./2017. (VIII. 21.) GVB. sz. határozat**

1. A Gazdasági és Városstratégiai Bizottság javasolja, hogy a **szombathelyi 9952 hrsz.-ú**, természetben **Szombathely, Körmendi u. 32. szám alatti lakóház, udvar, gazdasági épület megnevezésű ingatlan 16.300.000.- Ft vételáron** a Miller Ipari, Kereskedelmi és Szolgáltató Kft. részére kerüljön értékesítésre.
2. A Bizottság felkéri a Polgármestert, hogy a pályázat eredményéről az ajánlattevőt 15 napon belül írásban értesítse és az adásvételi szerződést az értesítés kézhezvételétől számított 30 napon belül kösse meg.

**Felelős:** Lendvai Ferenc, a Gazdasági és Városstratégiai Bizottság elnöke (végrehajtásért: Lakézi Gábor, a Városüzemeltetési Osztály vezetője)

**Határidő:** az ajánlattevő értesítésére: 15 nap

az adásvételi szerződés megkötésére: az értesítés átvételétől számított 30 nap